
INITIUM 
SANCTI EVANGELII 


SECUNDUM JOANNEM 


erat Verbum, et Verbum erat 

apud Deum, et Deus erat Verbum. Hoc 

erat in principio apud Deum. Omnia per 

ipsum facta sunt: et sine ipso factum est 

nihil, quod factum est: in ipso vita erat, et vita erat lux 

hóminum: et lux in ténebris lucet, et ténebrae eam non 

comprehendérunt. Fuit homo missus a Deo, cui nomen 

erat Joáànnes. Hic venit in testimónium, ut testimónium 

perhibéret de láàmine, ut omnes créderent per illum. Non 

erat ille lux, sed ut testimónium perhiberet de lümine. 

Erat lux vera, qua illàminat omnem hóminem veniéntem 

in hunc mundum. In mundo erat, et mundus per ipsum 

factus est, et mundus eum non cognóvit. In propria venit, 

et sui eum non recepérunt. Quotquot autem recepérunt 

eum, dedit eis potestátem filios Dei fieri, his, qui credunt in 

nómine ejus: qui non ex sanguinibus, neque ex voluntáte 
carnis, neque ex voluntáte viri, sed ex Deo nati sunt 

ET VERBUM CARO FACTUM EST, et 

habitávit in nobis: et vidimus glóriam ejus, gloriam quasi 

Unigéniti a Patre, plenum gratiae et veritátis. 

